# stagañ
## Brezhoneg
### Etimologiezh

    → Etimologiezh da glokaat (Ouzhpennañ)

### Verb

stagañ /ˈstɑːɡã/ verb kreñv eeun (displegadur); staget.
* Liammañ, eren un den, ul loen, pe un dra.
** Glav a rae deus ar beure, ha ne oa ket a voaien da stagañ kezeg, ha da bad' er-maez da seurt evel 'oa dleet. — (Añjela Duval, Anjela Duval Eil embannadur reizhet, Mignoned Anjela 2005, p. 803.)
* stagañ den pe loen pe tra ouzh un dra bennak
** A-barz mont, evelato, e kav d'in e ve mat staga oc'h gouzoug ar raz eur vuredadig pebr a zo ganen ama. — (G. MILIN, Gwechall-goz e oa..., Kemper, 1924, p. 79.)
** Hogen, pa veze leizh an amzer, e teuze ar regalis hag e stage ouzh ar gwer, hag ar voused o vont e-biou, a c’hlaoure gant an avi, o soñjal e oa pec’hed leuskel traoù ker mat all da vont da goll. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 54.)
** An embannoù a oa bet staget ouzh ar voger en ti-kêr hag ouzh ar piler e traoñ an iliz a oa warno anvioù Iv Kerspern ha Loeiza Arzul. — (Roparz Hemon, Ho kervel a rin en noz ha marvailhoù all, Al Liamm, 1970, p. 13.)
** Hon Tad Santel ar Pab, emezañ en ur echuiñ, en deus staget ac'hanon ouzh eskopti Leon : ... — (Lan Inizan, Emgann Kergidu 1, Brest, 1877, eil emb. Al Liamm 1977, p. 17.)
** Mar talhez (!) da abilida evel-se, me a stago ahanout ouz troad an dôl. — (Jules Gros, Le trésor du breton parlé Première Partie, 1966, p. 213.)
* stagañ kezeg war un dra
** Ret e vo stagañ ar c'hezeg war an droc'herez. TBP
stagañ verb kreñv dieeun
* stagañ gant un dra bennak
** stagañ gant al labour
* Stagañ ganti : en em lakaat da labourat, d'ober un dra bennak
** Hag hor Breizad lakaat al leorig en e c'hodell kempenn, ha staga ganti dioc'htu. — (G. MILIN, Gwechall-goz e oa..., Kemper, 1924, p. 61.)
** — « Bremañ, » eme ar wazed hag ar merc'hed, « eo stagañ ganti. » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 7.)
* stagañ d'al labour
** Houmañ, pennhêrez ha minorez ha kollet he zud ganti abred, he devoa ranket stagañ d'al labour yaouankik-tre. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 10.)

#### Troioù-lavar

* bezañ sot da stagañ, bezañ mat da stagañ : sot-mik
* stagañ boutonoù war porpant unan bennak : ober trouz da unan bennak
* stagañ da ober un dra bennak
* stagañ e c'har ouzh gar unan bennak
* stagañ e varc'h ouzh ur ruilhenn fall

#### Krennlavarioù

* E-lec'h ma vez staget ar c'havr emañ ret dezhi peuriñ

#### Gerioù enepster

* distagañ

#### Troidigezhioù

Liammañ
* galleg : lier
Kregiñ
* galleg : commencer